СПОРАЗУМЕНИЕ

между Европейския съюз и Република Молдова относно закрилата на географските означения на земеделски продукти и храни

ПРАВИТЕЛСТВОТО НА РЕПУБЛИКА МОЛДОВА,

от една страна,

и

ЕВРОПЕЙСКИЯТ СЪЮЗ,

от друга страна,

наричани по-нататък „договарящите страни“,

КАТО ИМАТ ПРЕДВИД, че целите на Споразумението за партньорство и сътрудничество и на съответния план за действие са да се осигури равнище на закрила на правата върху интелектуалната собственост, което да е сходно на това в ЕС, включително и ефективни средства за осигуряване на тази закрила,

КАТО ИМАТ ПРЕДВИД, че целите на Споразумението за асоцииране, и по-специално разпоредбите относно възможната в бъдеще задълбочена и всеобхватна зона за свободна търговия, са да се осигури равнище на закрила на правата върху интелектуалната собственост, което да е сходно на това в ЕС, включително и ефективни средства за осигуряване на тази закрила,

КАТО ОТЧИТАТ, че договарящите страни са съгласни да насърчават в отношенията помежду си хармоничното развитие на географските означения по смисъла на член 22, параграф 1 от Споразумението за свързаните с търговията аспекти на правата върху интелектуалната собственост („Споразумението ТРИПС“), както и търговията със земеделски продукти и храни с произход от териториите на договарящите страни,

РЕШИХА ДА СКЛЮЧАТ НАСТОЯЩОТО СПОРАЗУМЕНИЕ:

Член 1

Приложно поле

1. Настоящото споразумение се прилага по отношение на признаването и закрилата на географските означения с произход от териториите на договарящите страни.

2. За да може едната договаряща страна да защити географско означение на другата договаряща страна, то трябва да се отнася за продукти, попадащи в приложното поле на законодателството на първата договаряща страна, посочено в член 2.

3. „Географско означение“ е означение съгласно определението в член 22, параграф 1 от Споразумението ТРИПС на СТО, което включва и „наименованията за произход“.

Член 2

Установени географски означения

1. След като разгледа законодателството на Република Молдова относно закрилата на географските означения, посочено в приложение I, част А, Европейският съюз стигна до заключението, че това законодателство отговаря на елементите, определени в приложение I, част В.

2. След като разгледа законодателството на Европейския съюз относно закрилата на географските означения, посочени в приложение I, част Б, правителството на Република Молдова стигна до заключението, че това законодателство отговарят на елементите, определени в приложение I, част В.

3. След приключването на процедура за възражения в съответствие с определените в приложение II критерии и след като разгледа изброените в приложение III географски означения на Европейския съюз и вината, ароматизираните вина и спиртните напитки, отговарящи на изброените в приложение IV географски означения на Европейския съюз, които са регистрирани от Европейския съюз съгласно законодателството, посочено в параграф 2 от настоящия член, правителството на Република Молдова защитава тези географски означения на равнището на закрила, установено в настоящото споразумение.

4. След приключването на процедура за възражения в съответствие с определените в приложение II критерии и след като разгледа земеделските продукти и храните, отговарящи на изброените в приложение III географски означения на Молдова, и вината, ароматизираните вина и спиртните напитки, отговарящи на изброените в приложение IV географски означения на Република Молдова, които са регистрирани от Република Молдова съгласно законодателството, посочено в параграф 1 от настоящия член, Европейският съюз защитава тези географски означения на равнището на закрила, установено в настоящото споразумение.

Член 3

Добавяне на нови географски означения

1. Договарящите страни постигат съгласие относно възможността в приложения III и IV да се добавят по удовлетворителен и за двете договарящи страни начин нови географски означения, подлежащи на закрила, съгласно процедурата по член 11, параграф 3, след приключване на процедурата за възражения и след разглеждане на географските означения в съответствие с член 2, параграфи 3 и 4.

2. Нито една от договарящите страни не е задължена да защитава като географско означение наименование, засягащо наименование на сорт растения, включително и на сорт винено грозде, или на порода животни, вследствие на което има вероятност потребителят да бъде въведен в заблуждение относно истинския произход на продукта.

Член 4

Обхват на закрилата на географските означения

1. Закрилата на географските означения, изброени в приложения III и IV, както и на добавените съгласно член 3, параграф 1 обхваща забрана за:

2. Когато географски означения са напълно или частично омонимни, закрила се предоставя на всяко едно от тях, при условие че е използвано добросъвестно и при надлежно зачитане на местните и традиционните употреби и действителния риск от объркване. Без да се засяга член 23 от Споразумението за свързаните с търговията аспекти на правата върху интелектуалната собственост („Споразумението ТРИПС“), договарящите страни съвместно определят практическите условия за използване, при които омонимните географски означения ще бъдат разграничавани помежду си, като се отчита необходимостта да се гарантира справедливо третиране на съответните производители и предотвратяването на заблуждаването на потребителите. Омонимно наименование, което въвежда в заблуждение потребителя, че продуктите произхождат от друга територия, не се регистрира, дори ако наименованието е точно по отношение на действителната територия, район или място на произход на съответния продукт.

3. Когато, при преговори с трета страна, една от договарящите страни предложи да защити географско означение на тази трета страна и когато това наименование има като омоним географско означение на другата договаряща страна, с последната се провежда консултация и ѝ се предоставя възможност да изрази мнението си, преди наименованието да бъде защитено.

4. Нищо в настоящото споразумение не задължава една от договарящите страни да защитава определено географско означение на другата договаряща страна, ако то не е защитено или повече не е защитено в държавата по произход. Договарящите страни се уведомяват взаимно, ако дадено географско означение повече не е защитено в държавата по произход.

5. Разпоредбите на настоящото споразумение по никакъв начин не накърняват правото на всяко лице да използва в процеса на търговия името си или името на предшественика си в съответната дейност, с изключение на случаите, когато това име се използва по заблуждаващ потребителите начин.

Член 5

Право на използване на географските означения

1. Наименование, защитено съгласно настоящото споразумение, може да се използва от всеки оператор, който предлага на пазара, произвежда, преработва или приготвя земеделски продукти, храни, вина, ароматизирани вина или спиртни напитки, отговарящи на съответната продуктова спецификация.

2. След като дадено географско означение е защитено съгласно настоящото споразумение, използването на такова защитено наименование не е обусловено от никаква регистрация на ползвателите или изпълнението на други задължения.

Член 6

Прилагане на закрилата

Договарящите страни прилагат закрилата, предвидена в членове 2—7, посредством подходящи административни действия или съдебни производства, в зависимост от случая, включително и действия по митнически граничен контрол (износ и внос), с цел да предотвратят и спрат всяко неправомерно използване на защитените географски означения. Също така те прилагат тази закрила по искане на заинтересовано лице.

Член 7

Специална разпоредба

Без да се засягат поетите по-рано ангажименти от страна на Република Молдова да предостави закрила на географските означения на ЕС по силата на международни споразумения относно закрилата на географските означения и прилагането на тази закрила, включително ангажиментите по Лисабонската спогодба за закрила на наименованията за произход и тяхната международна регистрация, и в съответствие с член 6 от настоящото споразумение, Република Молдова се ползва от преходен период от 5 години от датата на влизане в сила на настоящото споразумение, за да въведе всички допълнителни мерки, които са необходими с цел спиране на всяко неправомерно използване на защитените географски означения, и по-специално мерките за митнически граничен контрол.

Член 8

Връзка с търговските марки

1. Договарящите страни отказват да регистрират търговска марка или я заличават — служебно или по искане на заинтересовано лице в съответствие със законодателството на всяка от страните, когато тя води до някоя от посочените в член 4, параграф 1 ситуации по отношение на защитено географско означение за сходни продукти, при условие че заявката за регистрация на търговската марка е подадена след датата на заявката за закрила на географското означение на съответната територия.

2. За посочените в член 2 географски означения датата на заявката за закрила е датата на влизането в сила на настоящото споразумение.

3. За посочените в член 3 географски означения датата на заявката за закрила е датата на предаването на другата договаряща страна на искане за закрила на географското означение.

4. По отношение на посочените в член 3 географски означения, договарящите страни не са задължени да защитават географско означение, когато закрилата би могла да въведе в заблуждение потребителите относно действителната идентичност на продукта в контекста на ползваща се с известност или общоизвестна търговска марка.

5. Без да се засяга параграф 4, договарящите страни защитават географски означения и тогава, когато съществува по-ранна търговска марка. По-ранна търговска марка представлява марка, чието използване е при една от посочените в член 4, параграф 1 ситуации, за която е подадена заявка, която е регистрирана или наложена в резултат на използването си, ако такава възможност се предвижда от съответното законодателство, на територията на една от договарящите страни преди датата, на която заявката за закрила на географското означение е подадена от другата договаряща страна по настоящото споразумение. Такава търговска марка може да продължи да бъде използвана и подновявана независимо от закрилата на географското означение, при условие че в законодателствата на договарящите страни относно търговските марки не съществуват основания за недействителност или заличаване на тази марка.

Член 9

Общи правила

1. Настоящото споразумение се прилага, без да се засягат правата и задълженията на договарящите страни съгласно Маракешкото споразумение за създаване на Световната търговска организация от 15 април 1994 г.

2. Независимо от разпоредбите на член 7, вносът, износът и предоставянето на пазаяра на всеки от посочените в членове 2 и 3 продукти се извършват в съответствие със законовите и подзаконовите актове, които се прилагат на територията на договарящата страна вносител.

3. Всички въпроси във връзка с техническите спецификации на регистрираните наименования се разглеждат от съвместния комитет, създаден съгласно член 11.

4. Географските означения, защитени в съответствие с настоящото споразумение, могат да бъдат заличени само от договарящата страна, от която произхожда продуктът.

5. Продуктова спецификация, посочена в настоящото споразумение е одобрената от органите на договарящата страна — включително евентуални изменения, които също са одобрени — в територията, от която произхожда продуктът.

Член 10

Сътрудничество и прозрачност

1. Договарящите страни поддържат връзка, непосредствено или чрез съвместния комитет, създаден с член 11, по всички въпроси, свързани с прилагането и действието на настоящото споразумение. По-специално едната договаряща страна може да поиска от другата договаряща страна информация относно продуктови спецификации и техните изменения, както и относно звената за контакт относно разпоредбите за контрол.

2. Всяка от договарящите страни може да обяви публично продуктовите спецификации или техни обобщения, както и звената за контакт относно разпоредбите за контрол, съответстващи на защитените съгласно настоящото споразумение географски означения на другата договаряща страна.

Член 11

Съвместен комитет

1. Договарящите страни се споразумяват да създадат съвместен комитет, съставен от представители на договарящите страни, с цел да се наблюдава развитието на настоящото споразумение и да се засилят сътрудничеството и диалогът относно географските означения.

2. Съвместният комитет приема решенията си с консенсус. Той утвърждава своя процедурен правилник. Комитетът заседава най-малко веднъж годишно и по искане на една от договарящите страни не по-късно от 90 дни от датата на искането, последователно в Европейския съюз и в Република Молдова, като времето, мястото и начинът (включително чрез видеоконферентна връзка) се определят съвместно от договарящите страни.

3. Съвместният комитет следи също за правилното действие на настоящото споразумение и може да разглежда всички въпроси, свързани с неговото прилагане и действие. По-специално той отговаря за:

Член 12

Териториално приложение

От една страна, настоящото споразумение се прилага на териториите, на които се прилага Договорът за Европейския съюз, и според условията на този договор, а от друга страна — на територията на Република Молдова.

Член 13

Автентични езици

1. Настоящото спрозумение е съставено в два еднообразни екземпляра на официалните езици на двете договарящи страни.

2. При несъответствия в тълкуването текстът на английски език се ползва с предимство.

Член 14

Заключителни разпоредби

1. Настоящото споразумение влиза в сила на първия ден от втория месец след датата, на която договарящите страни писмено са се нотифицирали за приключването на съответните им процедури, необходими за влизането в сила на настоящото споразумение.

2. Всяка от договарящите страни може да прекрати настоящото споразумение, като даде едногодишно писмено предизвестие на другата договаряща страна.

Съставено в Брюксел на двадесет и шести юни две хиляди и дванадесета година.

Hecho en Bruselas, el veintiseis de junio de dos mil doce.

V Bruselu dne dvacátého šestého června dva tisíce dvanáct.

Udfærdiget i Bruxelles den seksogtyvende juni to tusind og tolv.

Geschehen zu Brüssel am sechsundzwanzigsten Juni zweitausendzwölf.

Kahe tuhande kaheteistkümnenda aasta juunikuu kahekümne kuuendal päeval Brüsselis.

Έγινε στις Βρυξέλλες, στις είκοσι έξι Ιουνίου δύο χιλιάδες δώδεκα.

Done at Brussels on the twenty-sixth day of June in the year two thousand and twelve.

Fait à Bruxelles, le vingt-six juin deux mille douze.

Fatto a Bruxelles, addì ventisei giugno duemiladodici.

Briselē, divi tūkstoši divpadsmitā gada divdesmit sestajā jūnijā.

Priimta du tūkstančiai dvyliktų metų birželio dvidešimt šeštą dieną Briuselyje.

Kelt Brüsszelben, a kétezer-tizenkettedik év június havának huszonhatodik napján.

Magħmul fi Brussell, fis-sitta u għoxrin jum ta’ Ġunju tas-sena elfejn u tnax.

Gedaan te Brussel, de zesentwintigste juni tweeduizend twaalf.

Sporządzono w Brukseli dnia dwudziestego szóstego czerwca roku dwa tysiące dwunastego.

Feito em Bruxelas, em vinte e seis de junho de dois mil e doze.

Întocmit la Bruxelles la douăzeci și șase iunie două mii doisprezece.

V Bruseli dvadsiateho šiesteho júna dvetisícdvanásť.

V Bruslju, dne šestindvajsetega junija leta dva tisoč dvanajst.

Tehty Brysselissä kahdentenakymmenentenäkuudentena päivänä kesäkuuta vuonna kaksituhattakaksitoista.

Som skedde i Bryssel den tjugosjätte juni tjugohundratolv.

Întocmit la Bruxelles la douăzeci și șase iunie două mii doisprezece.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen Pentru Uniunea Europeană